
 Selam alejkum. Da li je ispravno i dozvoljeno, meni kao ženskoj osobi a koja posjedujem magistarsku diplomu iz oblasti ekonomije, uz prisustvo mog supruga Ing. Informatike, sa kojim sam zakonski i šerijatski vjenčana, da zajedno uz njegovo prisustvo u džematskom odboru (van Bosne) obavljam funkciju kontrolora blagajne ???


* 
* 
* 
* 
* 
* 
* 

 

RAD ŽENE NA MJESTU KONTROLORA BLAGAJNE
======================================

 

Alejkumusselam.  

Ženi je dozvoljeno da radi bez obzira što je njen muž u mogućnosti da je izdržava ako taj posao ne narušava njene osnovne obaveze kao majke i supruge. S tim da je njen rad van kuće uslovljen ispunjenjem sljedećih šartova:  

1. Da joj muž dozvoli da radi, oko čega nema razilaženja među islamskim pravnicima. Dokaz za ovo je zabrana izlaska žene iz kuće bez dozvole muža.  

2. Da je posao koji radi šerijatski dozvoljen, tj. da ne radi u banci koja posluje sa kamatom, u restoranima ili kafanama gdje se toči alkohol i jede svinjetina i slično.  

3. Da se prilikom rada na tom poslu ne miješa sa muškarcima, tj. da joj priroda posla ne bude takva da ga radi zajedno sa muškarcima.


Prema tome, ako žena ispuni gore spomenute šartove, a uz to je u stanju da izvršava svoje majčinske i bračne obaveze nema smetnje da radi van kuće.  

Treba napomenuti da ono što žena zaradi prilikom posla pripada njoj i da na to nema pravo njen muž, osim ako joj muž uslovi kao dozvolu da radi van kuće da određen procenat zarade ide za njega i porodicu, što je stvar sporazuma među njima dvome.


Znači, ti gore spomenute šartove dozvole spusti na svoje stanje i to je konkretan odgovor na tvoje pitanje. A taj odgovor bi se sastojao u sljedećem: da je ženi muslimanki u osnovi dozovljeno da radi kao kontrolor blagajne (džematske ili bilo koje druge) ako je u mogućnosti da ispuni gore spomenute šartove.  

Ve billahi tevfik.


Na pitanje odgovorio dr. Zijad Ljakić – zijad-ljakic.com


